ซิตี้แบงก์มั่นใจศก.ดี ดันบัตรเครดิตโต10%
ซิตี้แบงก์ชี้ธุรกิจบัตรเครดิตในไทยไม่สะเทือน ยอดใช้จ่ายช็อปปิ้ง ร้านอาหาร ท่องเที่ยวยังขยายตัวดี ปีนี้ตั้งเป้าโต 10%
15 ก.ค. 2560

โพสต์ทูเดย์ - ซิตี้แบงก์ชี้ธุรกิจบัตรเครดิตในไทยไม่สะเทือน ยอดใช้จ่ายช็อปปิ้ง ร้านอาหาร ท่องเที่ยวยังขยายตัวดี ปีนี้ตั้งเป้าโต 10%นายซานดีพ บาตระ ผู้ช่วยกรรมการผู้จัดการใหญ่ ฝ่ายธุรกิจบัตรเครดิตและสินเชื่อส่วนบุคคล ธนาคารซิตี้แบงก์ เปิดเผยว่า การขยายสินเชื่อบัตรเครดิตยังโตได้ โดยเฉพาะการออกบัตรใหม่และการใช้จ่ายผ่านบัตรในกลุ่มการช็อปปิ้ง ร้านอาหาร และท่องเที่ยว ซึ่งปีนี้ตั้งเป้าโตที่ 8-10% จากบัตรทุกประเภทที่มีประมาณ 1 ล้านใบ โดยเฉพาะบัตรซิตี้เอ็มที่ร่วมกับเดอะมอลล์ กรุ๊ปมี 5 แสนใบ และยังคงเป็นอันดับ 1 เรื่องยอดการใช้จ่าย และมีอัตราเติบโตเฉลี่ยเป็น 2 เท่าของตลาด เพราะบัตรมีการใช้จ่ายจริง (แอคทีฟเรต) ถึง 90%“แม้ว่าเศรษฐกิจยังโตไม่เต็มที่ แต่ยอดใช้จ่ายยังไม่สะดุด เพราะลูกค้าส่วนใหญ่อยู่ในกลุ่มรายได้มากกว่า 3หมื่นบาท ทำให้เกณฑ์การดูแลสินเชื่อบัตรเครดิตและสินเชื่อส่วนบุคคลของ ธปท.กระทบไม่มาก ซึ่งธนาคารก็พร้อมจะปรับตัวตามกติกา เพื่อการขยายตัวในระยะยาวอยู่แล้ว” นายบาตระ กล่าวทั้งนี้ การใช้จ่ายผ่านบัตรเครดิตของไทยยังมีโอกาสโตได้อีก เพราะปัจจุบันสัดส่วนการใช้จ่ายคิดเพียง 10% ของผลิตภัณฑ์มวลรวมในประเทศ (จีดีพี) ในขณะที่ฮ่องกง ออสเตรเลีย เกาหลีใต้ มียอดใช้จ่ายผ่านบัตร  20-25% ของจีดีพี